open-index/open-wikipedia-markdown huggingface dataset:
Небра (Унштрут)

**Небра (Унштрут)** ( или само *Небра*) — град во округот Бургенланд, во Саксонија-Анхалт, Германија. Се наоѓа на реката Унштрут.

[thumb|300px|left|Поглед на Небра, кога се стои на [Виценбург.]]

Најстарите историски документи го споменуваат Небра во 876. Градски привилегии добил во 12. век. Замокот Небра бил изграден во 1540.

Градот е можеби најпознат по Небранскиот небесен диск, кој бил пронајден во близина на градот во 1999. Станале јавни во 2002, кога пронаоѓачите се обиделе да го продадат и биле приведени.

Небра денес е позната по архивот на Кортс-Малер и музејот, кој ја прикажува историјата на небесниот диск.

## Познати жители
* Хедвиг Кортс-Малер — писател

## Поврзано
* Гозечки круг

## Наводи

Категорија:Археолошки наоѓалишта во Германија
Категорија:Бургенланд (Германија)
Категорија:Саксонија (пруска покраина)
Бад Бибра

**Бад Бибра** () — град во округот Бургенланд, во Саксонија-Анхалт, Германија. Се наоѓа северозападно од Наумбург. Исто така, дел е од општинската заедница Ан дер Фине.

## Наводи

Категорија:Бургенланд (Германија)
Категорија:Саксонија (пруска покраина)
Категорија:Бањски градови во Германија
Дројсиг

**Дројсиг** () — општина во округот Бургенланд, во Саксонија-Анхалт, Германија. Дројсиг се наоѓа на 8 километри западно од Цајц.

## Наводи

## Надворешни врски

* Официјална страница на Дројсиг
* Книга за Дројсиг
* Музички оркестар на Дројсиг

Категорија:Бургенланд (Германија)
Киевска лесна железница

**Киевската лесна железница** (украински: *Київський швидкісний трамвай*) претставува трамвајски превоз кој ги поврзува Киевската железничка станица со областа Борштаговка во престолнината на Украина, Киев.

Оваа станица била првата во рамките на СССР, од таков тип. Нејзината изградба започнала во 1975 година, а завршила во 1978 година. 

Во 2008 година започнала голема реконструкција на железницата, а целосно била отворена на 16 октомври 2010 година.

Лесна ж
Бад Кезен

**Бад Кезен** (германски: *Bad Kösen*) — бањски градски дел од Наумбург во Германија, на реката Зале во малиот германски вински регион Зале-Унштрут. Тој е поранешна општина во округот Бургенланд, во Саксонија-Анхалт. Од 1 јануари 2010 е дел од градот Наумбург.

Бад Кезен бил седиште на поранешниот *[[Амт (политичка единица)|Амт]]* Бад Кезен.

## Надворешни врски

*  Бад Кезен
* Импресии

Категорија:Наумбург
Категорија:Бургенланд (Германија)
Категорија:Села во Саксонија-Анхалт
Категорија:Саксонија (пруска покраина)
Категорија:Бањски градови во Германија
Микеле Пациенца

**Микеле Пациенца** (; роден на 5 август 1982 година) — италијански фудбалер од средниот ред кој моментално игра во тимот на Болоња.

Кариерата ја почнал во Фоџа, потоа играл за Удинезе, Фјорентина и Наполи. Во Јувентус пристигнал на 9 јуни како слободен играч откако му истекол договорот со Наполи. Потпишал на три години. За Јувентус дебитира на 2 октомври во дербито против Милан што заврши со победа на Јувентус од 2-0. Пациенца влезе како замена за Артуро Видал во судиското продолжение од мечот.

Категорија:Живи луѓе
Категорија:Италијански фудбалери
Категорија:Фудбалери на ФК Фоџа
Категорија:Фудбалери на ФК Удинезе
Категорија:Фудбалери на ФК Фјорентина
Категорија:Фудбалери на ФК Наполи
Категорија:Фудбалери на ФК Јувентус
Категорија:Фудбалери во Серија А
Киевски трамвај

**Киевскиот трамвај** (украински: *Київський трамвай*) претставува трамвајски превоз кој се наоѓа во престолнината на Украина, Киев.

Овој систен претставува првиот електричен трамвај кој бил изграден во поранешната Руска Империја, како и во модерна Украина, трет во Средна Европа и Источна Европа, по Будимпешта во 1888 и Прага во 1891 година.

Денеска овој превоз има пад во својата пракса, главно поради застарениот возен парк и постојаното намалување на сообраќајната мрежа. Системот има 19 правци, со должина од 139,9 километри. Со овој систем управува комуналното претпријатие Киевпастранс.

Бројот на патниците во 2010 година изнесувал 69.020.000, за разлика од 2001 година, кога бројот на патници изнесувал 270.000.000.

## Наводи

Трамвај
Киевски тролејбус

**Киевски тролејбус** (украински: *Київський тролейбус*) претставува најголемата тролејбуска сообраќајна мрежа во Украина.

Проектот бил изграден во 1935 година. Во текот на својата историја, тролејбусот бил постојано прошируван. За време на Втората светска војна бил најпрвин затворен, а потоа и делумно уништен. На 5 ноември 1944 година бил повторно пуштен во употреба. Во текот на 1940-тите и 1960-тите била изградена сообраќајна мрежа од околу 150 километри со околу 300 тролејбуси.

Во 1970 година постоеле веќе 24 линии, за разлика од 1947 година, кога имало само 3 линии. Бројот на тролејбуси се зголемил на 737, а во самиот град започнал да се произведува сопствен тролејбус.

Во 1980-тите, должината на сообраќајната мрежа достигнала 280 километри со 30 линии. Во раните 1990-ти се покажале првите знаци на опаѓање на овој сообраќај. Кон крајот на 2000-тите речиси сите линии во центарот на градот биле затворени. Така, бројот на тролејбусите значителнозапочнал да се намалува.

Заклучно со декември 2010 година во градот постојат 533 тролејбуси кои работат во 36 правци, а должината на линиите е околу 500 километри.

Тролеј
Киевски автобус

**Киевскиот автобус** (украински: *Київський автобус*) претставува сообраќаен превоз за жителите на Киев, Украина.

За првпат оваа патна услуга била спроведена на 10 декември 1925 година. Во моментот има 69 линии.

Автобус
Киевска детска железница

**Киевската детска железница** (украински: *Київська дитяча залізниця*) се наоѓа во Киев, Украина.

За првпат била отворена на 2 август 1953 година. Во текот на својата историја, низ овој парк поминале повеќе од 30.000 обуки на студенти.

Детска железница
Википедија на волапик јазик

**Википедија на волапик** е издание на Википедија на јазикот волапик, дел од фондацијата Викимедија. Ова издание има над 12.000 регистрирани корисници и над 110.000 статии  и го зазема 35-место на листатана Википедии според бројот на статии заклучно со 26 септември 2011 година. Ова издание е почнато во 27 јануари 2004.

## Надворешни врски
Список на Википедии

Волапик
Категорија:Волапик
Абдурахман-паша

**Абдурахман Паша** (втора половина на XVIII век - Цариград, 1843) бил османлиски феудалец со албанско потекло што го управувал Тетовскиот пашалак. Бил син на Реџеп Паша Тетовски и Милјана од Гнилане. Заедно со браќата, управувал и со пошироката област од Призрен до Штип. За лична заштита ја доградил тврдината на ридот Бал-Тепе над Тетово во 1843 година. Поради учеството во албанското бунтовничко движење, бил повикан на одговорност во престолнината и погубен заедно со двајцата браќа

Категорија:Починати во Истанбул
Категорија:Паши
Категорија:Тетово
Категорија:Отоманци од 19 век
Билтен (кумановско)

**Билтен** (Кумановско, 1, X 1943 - 20, I 1944) бил орган на Штабот на Петтата оперативна зона на НОВ и ПОМ, на кумановски дијалект. Бил умножуван на циклостил, а зачувани се само два броја. Во уводната статија од првиот број „Народноослободителната војска и партизанските одреди на македојина го бијат окупаторот, ослобаѓаат територија“ се коментира капитулацијата на Италија и создавањето на народноослободителните комитети како органи на борбата, а особено значајни се и натписите за партизанските дејствија во Тиквешијата и Кумановско.

## Наводи

## Литература
***[[Македонска енциклопедија]]** (прва книга). „МАНУ“, Скопје 2009 година.
*Д-р Боро Мокров, Развојот на македонскиот печат и новинарство (од првите почетоци до 1945 година), Скопје, 1980

Категорија:Народноослободителна војска на Македонија
Билтен (КПЈ Гостивар)

**Билтен** (Гостивар, октомври 1941 - февруари 1942) бил илегален орган на Месната организација на КПЈ во Гостивар. Објавени се 5-6 броја на македонски јазик, но нема зачувани примероци.

## Литература
**[[Македонска енциклопедија]]* (прва книга). „МАНУ“, Скопје 2009 година. 

Категорија:Народноослободителна војска на Македонија
Категорија:Култура на Гостивар
Киро Атанасовски

**Киро Крстев Атанасовски Налбатот** познат по псевдонимот **Страшо** (,  - , ) — македонски комунист, учесник во Народноослободителната борба. Со указ на Президиумот на Собранието на Федеративна Народна Република Југославија на 20 декември 1951 година бил прогласен за народен херој на Југославија.

## Животопис
Киро Атанасовски е роден е во 1923 година во Кавадарци. По завршувањето на основното училиште, завршил три класа во граѓанското училиште. Поради паралелната работа во ковачницата на неговиот татко Крсто, Киро морал да го прекине школувањето. Тоа го работел се' до пред Втората светска војна. Првпат бил апсен на 17 години, кога веќе бил член на СКОЈ. Се дружел со напредна младина. Потоа се придружил на младинското револуционерно движење и во 1940 година станал член Сојузот на комунистичката младина на Југославија. Полицијата го забележала неговото дејствување, па затоа бил брзо уапсен и по некое време бил пуштен. Станал член на КПЈ во пролетта 1941 година.

По започнувањето на окупацијата, ковачката работилница на неговиот татко му служела за одржување на врски со селаните преку кои го растурал илегалниот материјал. Учесник во Народноослободителната борба станал во 1941 година. Во 1942 станал член на Месниот комитет на КПЈ за Кавадарци. Од летото 1942 до крајот на 1943 година делувал како професионален партиски работник. Поради успехот на организирањето на Народноослободителното движење и одржувањето на врските со Тиквешкиот партизански одред „Добри Даскалов“, во почетокот на 1943 година станал член на Областниот комитет на КПЈ за Тиквеш.

Во почетокот на април 1944 година, по директива на КПЈ, кога илегално заминал за Кавадарци заедно со Димче Мирчев, секретар на Обласниот комитет на КПМ за Кавадарци, успеал да организира излез од градот на шеесет нови борци за Втората македонска ударна бригада. Вечерта на 7 април 1944 година, бугарската полиција ја опколила куќата на Љубица Јосифовска, во источниот дел на градот, во која се наоѓале Киро и Димче Мирчев. Поради тоа што одлучиле да не се предадат, пружале силен отпор на непријателите седум часа додека имале муниција, некаде до два часот по полноќ. Потоа двајцата се самоубиваат.

Во негова чест и во чест на Димче Мирчев е испеана песната „Димче и Киро Налбатот“.

## Наводи

## Надворешни врски

* Документарец за делото на Димче Мирчев и Киро Атанасовски

Категорија:Родени во 1923 година
Категорија:Починати во 1944 година
Категорија:Луѓе од Кавадарци
Категорија:Македонски комунисти
Категорија:Македонски партизани
Категорија:Југословенски комунисти
Категорија:Народни херои на Југославија од Македонија
Билтен (КПЈ Битола)

**Билтен** (Битола, почетокот на 1942 - почетокот на 1943) бил илегален орган на Месната организација на КПЈ во Битола. Излегувал на 10-15 дена, на македонски јазик, а бил печатен на техниката (рачна преса) на МК на КПЈ во Битола, во куќата на Томе Димитровски. Уредник бил Стефан Наумов-Стив, а соработници-автори биле Мирче Ацев, Јордан Михајловски-Оцката и др. Известувал за политичката и воената состојба во светот и кај нас, а бил растуран во градот и во битолските села. Зачувани се само три броја (број 19, 20 и 21, ноември-декември 1942)

## Литература
***[[Македонска енциклопедија]]** (прва книга). „МАНУ“, Скопје 2009 година.

Категорија:Народноослободителна војска на Македонија
Категорија:Култура на Битола
Билтен (НОПОМ)

**Билтен** (Скопје и Дебрца, септември 1942 - 1943) бил орган на Главниот штаб на НОПОМ. Објавени се два двоброја на македонски јазик. Првиот е објавен во Скопје на цклостил, а вториот двоброј на ослободителната територија во Дебрца во Печатницата „Гоце Делчев“. Содржи написи за воено-политичката состојба во светот и кај нас, како и за акциите на партизанските одреди.

## Литература
***[[Македонска енциклопедија]]** (прва книга). „МАНУ“, Скопје 2009 година.

Категорија:Народноослободителна војска на Македонија
Билтен (КПЈ Македонија)

**Билтен** (Скопје, јануари-април 1942) бил орган на ПК на КПЈ за Македонија, на македонски јазик. Објавени се само два броја. Првиот број (јануари-февруари) бил печатен на техниката на ПК, а вториот број (март-април) во Печатницата „Гоце Делчев“. Уредник и автор на написите бил Кочо Рацин. Написите информираат за политичката и за воената состојба во светот, со посебна нагласкта на борбите на Црвената армија, состојбите во окупирана Македонија и борбата против фашизмот во светот, во Југославија и во Македонија. Во вториот број е објавен и првомајски проглас, за обраќање и до тогашните македонски партизани: „Вие први со оружје в раце ја поврзавте борбата на македонскиот со оружената борба на другите поробени народи против фашизмот... Нека нашата смела оружена борба се распали до степенот на општа оружена борба за изгонување на окупаторите на Македонија!“

## Литература
***[[Македонска енциклопедија]]** (прва книга). „МАНУ“, Скопје 2009 година.

Категорија:Народноослободителна војска на Македонија
Билтен (ГШ)

**Билтен** (Скопје, август-септември 1943) бил орган на Поверенството на Главниот Штаб на НОВ и ПОМ за подрачјето на Четвртата оперативна зона, на македонски јазик. Објавени се неколку броја, а сочувани се само првите два броја. Негов главен уредник бил Кузман Јосифовски Питу. Меѓу другото, во првиот број е објавена и хроника на дејствувањето на една партизанска единица во Тиквешијата, а во вториот број се соопштува и за убиството на ваташките младинци.

## Наводи

## Литература
***[[Македонска енциклопедија]]** (прва книга). „МАНУ“, Скопје 2009 година.

Категорија:Народноослободителна војска на Македонија
Категорија:Македонија во Втората светска војна
Категорија:НОБ
Билтен (КП Македонија)

**Билтен** (Скопје, јули 1940 - октомври 1940) бил илегален орган на Покраинскиот комитет на КП во Македонија, на македонски и српски јазик. Излегувал еднаш месечно. Бил умножуван на циклостилна техника. Објавени се вкупно четири броја. Тие ја рефлектираат политиката на КПЈ кон политичките и стопанските состојби (аграрното прашање, тутунот и слично) во Македонија, но содржат написи за организационите и за националните проблеми, одделни прогласи и летоци.

## Поврзано
* Билтен (КПЈ Македонија)

## Наводи

## Литература
***[[Македонска енциклопедија]]** (прва книга). МАНУ, Скопје, 2009.

Категорија:Македонски весници
Категорија:Народноослободителна војска на Македонија
Билтен (Обласен секретаријат на КПЈ)

**Билтен** (Скопје, ноември-декември 1934) бил илегален орган на Обласниот секретаријат на КПЈ за Македонија, на српски јазик. Бил умножуван на машина за пишување со српска кирилица. Објавени се само четири броја.

## Литература
***[[Македонска енциклопедија]]** (прва книга). „МАНУ“, Скопје 2009 година.

Категорија:Народноослободителна војска на Македонија
Билтен (КПЈ Струмица)

**Билтен** (Струмица, март — мај 1943) — илегален орган на МК на КПЈ во Струмица. Излегувал на македонски јазик. Го уредувал Стојан Косев. Објавени се два броја, но нема сочувани примероци.

## Литература
***[[Македонска енциклопедија]]** (прва книга). „МАНУ“, Скопје 2009 година.

Категорија:Народноослободителна војска на Македонија
Категорија:Историја на Струмица
Билтен (Тиквешко)

**Билтен** (Тиквешко, јуни 1944 - Нова Пазова, мај 1945) бил орган на Штабот на Втората македонска НОУ бригада на македонски јазик. Бил умножуван на циклостил, на зголемен број страници, со разни рубрики, од вести до крстозбори, ребуси и хумор.

## Наводи

## Литература
***[[Македонска енциклопедија]]** (прва книга). „МАНУ“, Скопје 2009 година.
*Д-р Боро Мокров, м-р Томе Груевски, Преглед на македонскиот печат (1885-1992), Скопје, 1993

Категорија:Народноослободителна војска на Македонија
Шведска академија

**Шведска академија** () — една од кралските академии во Шведска, одговорна за јазикот и книжевноста. Сместена е во зградата позната како „Стокхолмска берза“.

## Историја

Академијата е основана во 1786 г. со повелба на кралот Густав III. Заснована е на Француската академија и брои 18 члена. Нејзиното гесло гласи „Дарба и вкус“ (*Snille och Smak*). Главна задача на академијата е да ја зачува „чистотата, силата и возвишеноста на шведскиот јазик“ . За таа цел академијата издава два речника.

Првиот е еднотомен речник наречен „Поимик на Шведската академија“ (*Svenska Akademiens ordlista*, *SAOL*). Вториот е повеќетомен речник, чие уредување се врши во духот на Оксфордскиот речник, и го носи насловот „Речник на Шведската академија“ (*Svenska Akademiens ordbok*, *SAOB*). „Поимникот“ е веќе во XIII издание, а „Речникот“ постојано се издава од 1898 г. наваму.

Почнувајќи од 1901 г. академијата ја доделува Нобеловата награда за литература, во спомен на нејзиниот покровител Алфред Нобел. Покрај ова, установата ја доделува и Доблоуговата награда за шведска и норвешка белетристика.

## Тековни членови

Моментален постојан секретар на академијата е Петер Енглунд. Членовите се наведени по број на место (седиште):

## Поврзано
* Нобелова награда за литература
* Доблоугова награда
* Кралски академии во Шведска
* Членови на Шведската академија (сегашни и минати)

## Наводи

## Литература
* Walshe, Maurice O'Connell (1965). "Introduction to the Scandinavian Languages", Andre Deutsch Ltd., I изд, стр. 57

## Надворешни врски
*Шведска академија  

Академија, Шведска
Академија, Шведска
Академија, Шведска
Академија, Шведска
Категорија:Национални академии
Eupleridae

**Eupleridae** се семејство на цицачи од редот ***Ѕверови ([[Ѕверови|Carnivora]])***; Познат како мадагаскарски грабливци или мадагаскарски мунгоси. Најпознатите од нив е фоса. Видовите од оваа семејство се живеат во шумите на Мадагаскар.

## Таксономија
**Семејство Eupleridae**
* потсемејство Euplerinae
** вид Cryptoprocta ferox — Фоса
** вид †Cryptoprocta spelea — Фоса гігантска
** вид Eupleres goudotii — Фаланук
** вид Fossa fossana — Фаналока
* потсемејство Galidiinae
** вид Galidia elegans
** вид Galidictis fasciata
** вид Galidictis grandidieri
** вид Mungotictis decemlineata
** вид Salanoia concolor
** вид Salanoia durrelli

## Наводи

## Надворешни врски
[мрежно место [Меѓународен сојуз за заштита на природата|МСЗП]]

Категорија:Цицачи
Категорија:Мачки
Моше Романо

**Моше Аврам Романо** ( , 1894 - Треблинка, 1943) бил главен рабин во Битола (од 1931 до 1943). Со Леон Камхи патувал низ поважните еврејски центри во Југославија барајќи решавање на „битолскиот проблем“ (најсиромашната еврејска заедница во Југославија) за добивање поголема квота на сертификати за иселување во Палестина. Бил депортиран во Треблинка и убиен.

## Литература
***[[Македонска енциклопедија]]** (прва книга). „МАНУ“, Скопје 2009 година.

Категорија:Евреи од Босна и Херцеговина
Драчевка

мини|Драчевка во изведба на КУД „Гоце Делчев“
**Драчевка** — македонско народно оро од Скопска Блатија во ритам 7/16 (3,2,2,). Се игра во мешан состав, со држење за слободно пуштени раце, полетно, со брзи и лесни чекори на полустапалата со потскоци и доскоци.

## Литература
**[[Македонска енциклопедија]]* (прва книга). „МАНУ“, Скопје 2009 година.

Категорија:Македонски ора
Златна порта (Киев)

**Златната порта** (украински: *Золоті ворота*) претставува едно од главните обележја на Антички Киев и едно од главните знаменитости на денешната престолнина на Украина, Киев.

Денеска објактот е претворен во музеј и се наоѓа на аголот од Владимирската и Јарославската улица. Во непосредна близина се наоѓа театрот и станица од Киевското метро.

## Историја

Модерната историја на оваа порта датира од времето на Јарослав Мудриот, Големиот кнез на Киев, односно во 1037 година, во времето кога била изградена црквата Света Софија. Сепак, според други извори, портата била изградена многу порано. Ова доаѓа од сликата на Јан Матејко, каде е прикажан Болеслав Храбриот пред самата порта во 1018 година. Сепак, оваа верзија денеска се смета како легенда.

Во почетокот објектот бил именуван како јужна порта, како една од трите главни влезови во градот. Другите две порти денеска не постојат. Подоцна, оваа порта започнала да се нарекува Главна порта, и со тоа име се задржила до изградбата на златната купола на црквата на благовешетиението, кога и самата порта започнала да се нарекува Златна порта.

Портата е висока 40 метри и широка 20 метри. Голем дел од својата историја, таа служела како Триумфална капија. Се смета дека името на портата доаѓа од истоимената порта која некогаш се наоѓала во Цариград. Подоцна, истото име било ставено и на портата во градот Владимир. По монголската инвазија врз Киевска Рус, портата била во голема мера уништена. По ова, таа била повторно реконструирена и се користела за најразлични церемонии, иако постепено паднала под урнатини.

Првите ископувања биле направени во 1832 година. Во 1970-тите години била претворена во музеј. Во 1982 година, таа била целосно реконструирана по повод 1500 години од основањето на градот Киев, и покрај тоа што не постојат докази како точно изгледала оригиналната порта.

Категорија:Музеи во Киев
Категорија:Згради и градби во Киев
Категорија:Порти во Украина
Али-паша Јанински

мини|Зграда на островот во Јанинското Езеро, во која беше убиен Али-паша Јанински. Фотографија на браќа Манаки (Јанина, 1898 година)
**Али-паша Јанински** ( - ) — османлиски феудалец од албанско потекло, паша на Јанина, а потоа одметник од централната османлиска власт и независен владетел. По верното подаништво на султанот Селим III, се осамостоил и се прогласил за независен владетел на Албанија, Епир и Мореја (Пелопонез) (1803), а потоа ја проширил својата власт и во Македонија, Тесалија и Грција. Поради суровоста во управувањето, влегол во народната традиција како беспримерен зулумќар. Воспоставил дипломатски врски и влегол во преговори со Наполеон, а потоа и со Англија. По двегодишна војна со султанот Махмуд II, со измама бил заробен и убиен.

## Наводи

Категорија:Паши
Категорија:Јанина
Категорија:Луѓе од Јанина
Категорија:Родени во 1740 година
Киевска тврдина

**Киевската тврдина** или **Печерската тврдина** (украински: *Київська фортеця*) се наоѓа во престолнината на Украина, Киев.

Првата тврдина се смета дека била изградена во текот на 15 век. Денешната тврдина била изградена во текот на 19 век од страна на руската армија. Денеска, дел од тврдината и објектите кои се наоѓаат во неа се реконструирани и претворени во музеј наречен Киевска тврдина, додека пак останатите служат како разни воени и трговски објекти.

Во текот на 20 век, објектот го изгубил своето значење и истиот служел како касарна, магазин и затвор. Овде биле затварени дел од политичките затвореници во времето на Советскиот Сојуз, а подоцна, во 1927 година, објектот бил претворен во музеј.

thumb|left|300px

Категорија:Музеи во Киев
Категорија:Поранешни тврдини
Категорија:Тврдини во Украина
Категорија:Историски музеи во Украина
Категорија:Воени музеи во Украина
Фалкенштајн (Саксонија-Анхалт)

**Фалкенштајн** () — град во округот Харц, во Саксонија-Анхалт, Германија. Се наоѓа на североисточната страна на Харц, приближно 10 километри западно од Ашерслебен. Градот бил основан во 2002 со спојување на градот Ермслебен и со 6 други општини. Бил наречен по блискиот замок Фалкенштајн, околу 5 километри на југозапад.


Ermsleben (Falkenstein im Harz), Blick zur Stadt.jpg|Поглед кон Фалкенштајн 
Ermsleben St. Sixtus 01.jpg|Црква во Фалкенштајн 
Endorf Windmühle.JPG|Ветерница во Фалкенштајн 
Dorfkirche Meisdorf.jpg|Црква во Фалкенштајн 
Stadtmauer Distelgasse (Ermsleben) 02.jpg|Градските ѕидини на Фалкенштајн 
Begräbnisstätte Asseburg-Falkenstein (Meisdorf) 05.jpg|Мавзолеј во Фалкенштајн 
Allee 13 (Meisdorf).jpg|Објект вклучен во список на културно наследство во Фалкенштајн 
Allee 27 (Meisdorf) 01.jpg|Објект вклучен во список на културно наследство во Фалкенштајн 
Ascherslebener Straße 23-25 (Ermsleben).jpg|Објект вклучен во список на културно наследство во Фалкенштајн 

## Наводи

Категорија:Харц (округ)
Категорија:Саксонија (пруска покраина)
Мунгоси

**Мунгоси** () — семејство на цицачи од редот ѕверови (*Carnivora*). Се среќаваат во Африка, Азија, Европа, и воведе во Европа, Карипските и Хавајските Острови.

## Таксономија
**семејство мунгоси**
* род Atilax
** вид Atilax paludinosus
* род Bdeogale
** вид Bdeogale crassicauda
** вид Bdeogale jacksoni
** вид Bdeogale nigripes
** вид Bdeogale omnivora
* род Crossarchus
** вид Crossarchus alexandri
** вид Crossarchus ansorgei
** вид Crossarchus obscurus
** вид Crossarchus platycephalus
* род Cynictis
** вид Cynictis penicillata
* род Dologale
** вид Dologale dybowskii
* род Galerella
** вид Galerella flavescens
** вид Galerella ochraceus
** вид Galerella pulverulenta
** вид Galerella sanguinea
* род Helogale
** вид Helogale hirtula
** вид Helogale parvula
* род Herpestes
** вид Herpestes brachyurus
** вид Herpestes edwardsii
** вид Herpestes fuscus
** вид Herpestes ichneumon
** вид Herpestes javanicus
** вид Herpestes naso
** вид Herpestes semitorquatus
** вид Herpestes smithii
** вид Herpestes urva
** вид Herpestes vitticollis
* род Ichneumia
** вид Ichneumia albicauda
* род Liberiictus
** вид Liberiictis kuhni
* род Mungos
** вид Mungos gambianus
** вид Mungos mungo
* род Paracynictis
** вид Paracynictis selousi
* род Rhynchogale
** вид Rhynchogale melleri
* род Suricata
** вид Suricata suricatta

## Надворешни врски
Мрежно место на МСЗП

## Типични претставници

File:Crossarchus obscurus - 1.jpg|Crossarchus:Crossarchus obscurus
File:HerpestesOchraceusWolf.jpg|Galerella:Galerella ochraceus
File:Helogale parvula undulata - Zoo Frankfurt 1.jpg|Helogale:Helogale parvula
File:Lydekker - Egyptian Mongoose.jpg|Herpestes:Herpestes ichneumon
File:Mongoose.jpg|Mungos:Mungos mungo
File:Suricata.jpg|Suricata:Suricata suricatta



Категорија:Ѕверови
Химерска куќа (Киев)

**Химерска куќа** () — уметнички објект кој се наоѓа во областа Липки во Киев, престолнината на Украина. Објектот се наоѓа од спротивната страна на Претседателската палата, на Банковата улица.

Улицата пред објектот е затворен за автомобилски сообраќај и главно се користи како пешачка зона, поради близината со претседателската палата.

Самиот објект бил изграден од страна на Владислав Городецки, во 1902 година. Сепак, архитектот морал да ја продаде главно од финансиски причини, по кое сопствениците се менувале на неколкупати, за да на крај биде национализирана со доаѓањето на комунистичката власт во земјата. По демократизацијата, целата зграда била реконструирана надворешно и внатрешно, според оригиналните проекти на Городецки.

## Наводи

Категорија:Дворци во Киев
Васко Анастасов

**Васко Анастасов** е еден од основоположниците на македонското новинарство. Во есента 1942 година го уредува илегалниот информативен Билтен и Радио весник за Тиквешкото подрачје. Во периодот од 1945 до 1955 година бил новинар на „Нова Македонија“ и на Радио Скопје. Дипломирал на Новинарско-дипломатскиот факултет во Белград. Бил постојан дописник на „Нова Македонија“ за Блискиот Исток во Истанбул (1953-1954). Од 1955 до 1983 година бил директор и главен уредник на неделникот „Трибина“.

## Публицистички трудови
* „*Нов живот*“ (1951)
* „*Патувања по турските полиња*“ (1955)
* „*По трагите на Насредин Оџа*“ (1956)
* „*Каде оди Кина*“ (1981)

Категорија:Македонски новинари
Воена стратегија

**Воена стратегија** е надмудрување на непријателите на бојното поле. Воената статегија ја покажува умешноста на војување на водачите во војната, кој има подобро замислена стратегија секугаш ќе биде чекор понапред од непријателот, таа може да биде од офазивни и дефазивни размери, полна со заседи и неочекувани, непредвидливи потези.

Поимот во современи услови го губи значењето што го имал во античкиот период на војување, па сè до 12. век. Во античко време со добрите однапред смислени стратегии, со добро организирани формации на војската секугаш се доваѓало до големи успеси, тоа е и одлик на големите војсководци.

## Поврзано
* Стратегија

## Литература
* Black, Jeremy, *Introduction to Global Military History: 1775 to the present day*, Routledge Press, 2005.
* Chaliand, Gérard, *The Art of War in World History: From Antiquity to the Nuclear Age*, University of California Press, 1994.
* Gartner, Scott Sigmund, *Strategic Assessment in War*, Yale University Press, 1999.
* Heuser, Beatrice, *The Evolution of Strategy: Thinking War from Antiquity to the Present* (Cambridge University Press, 2010), ISBN 978-0-521-19968-1.
* Matloff, Maurice, (ed.), *American Military History: 1775-1902, volume 1*, Combined Books, 1996.
* Wilden, Anthony, *Man and Woman, War and Peace: The Strategist's Companion*, Routledge, 1987.
* Carpenter, Stanley D. M., *Military Leadership in the British Civil Wars, 1642-1651: The Genius of This Age*, Routledge, 2005.
* D'Aguilar, G.C., *Napoleon's Military Maxims*, free ebook, Napoleon's Military Maxims.
* Heuser, Beatrice: "Victory in a Nuclear War? A Comparison of NATO and WTO War Aims and Strategies", *Contemporary European History* Vol. 7 Part 3 (November 1998), стр. 311–328.
* Holt, Thaddeus, *The Deceivers: Allied Military Deception in the Second World War*, Simon and Schuster, June, 2004, hardcover, 1184 pages, ISBN 0-7432-5042-7.
* Tomes, Robert R., *US Defense Strategy from Vietnam to Operation Iraqi Freedom: Military Innovation and the New American Way of War, 1973–2003*, Routledge Press, 2007.
Алтино Арантес (зграда)

thumb|десно|250px|Edifício Altino Arantes

**Градбата Алтино Арантес** е облакодер во Саун Пауло, Бразил, изграден во 1947 година. Висок е 161 метри и брои 40 ката, со што е четвртиот највисок облакодер во Бразил.

## Поврзано

* Саун Пауло
* Миранти од Вали
* Градба Италија

Категорија:Облакодери во Бразил
Космос-801

**Космос-801** — еден од над 2.400 советски вештачки сателити лансирани во рамките на програмата „Космос“.

## Податоци
### Општи податоци
Сателитот е лансиран од космодромот Плесецк, СССР на 5 февруари 1976 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 400 килограми. Космос-801 бил сателит наменет за воено и научно истражување.

### Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 95,1 минути, додека аголот на наклонетост на орбиталната рамнина во однос на рамнината на екваторот изнесувала 70,9°. Најголемото растојание од Земјата го достигнал на 785&nbsp;км, а најмалото на 265.

## Поврзано
* Космос (програма)

## Литература
* Податоци за сателитот  — НАСА

## Надворешни врски
* Податоци за сателитите во табеларен облик

Категорија:Сателити „Космос“
Категорија:Космонаутиката во 1976 година
Категорија:Вселенски летала пуштени во 1976 година
Росхулт

мини|десно|Куќата на Линевци
мини|десно|Дневната соба во куќата
**Росхулт** (швед. *Råshult*) е село близу Елмхулт во округот Крунуберг (покраина Смоланд), Шведска. 

Во селото е роден прочуениот ботаничар Карл Линеј (1707-1778), каде татко му, Нилс Лине, бил капелин во локалната црква. Лине е роден во куќата што стоела на местото на постоечката куќа, која е изградена некаде помеѓу 1751 и 1781 г. Во 1933 објектот е вратен во неговиот изворен облик, по иницијатива на Линеевото историско друштво. Имотот е сместен во културен резерват што зафаќа 42 хектари.

## Поврзано
* Елмхулт (општина)

## Наводи

## Надворешни врски

* Росхулт - родно место на Карл Лине    

Категорија:Населени места во Шведска
Категорија:Крунуберг
Категорија:Карл Линеј
Елмхулт

**Елмхулт** (швед. *Älmhult*) е гратче и административен центар на општината Елмхулт во округот Крунуберг, Шведска. Населението брои 8.518 жители (2005).

## Стопанство

Во Елмхулт е изградена првата продавница на IKEA. Фирмата и денес е присутна во местото со голем број на канцеларии.

## Образование
Местото има средно училиште и десетгодишно меѓународно училиште.

## Знаменитости
Недалеку од Елмхулт се наоѓа поседот Росхулт, кајшто е роден ботаничарот Карл Лине (1707-1778). Во гратчето има и голема стилизирана скулптура на столица која е воедно и негово обележје.

## Наводи

## Надворешни врски

*Портал на општината Елмхулт   

## Галерија

Податотека:Elmhult zentrum.JPG|Центарот на Елмхулт
Податотека:The Church in Älmhult, Sweden.JPG|Црквата во Елмхулт
Податотека:Chair almhult.jpg|Скулптура „Столица“
Податотека:Almhult railroad station.JPG|Железничката станица


Категорија:Населени места во Шведска
Категорија:Крунуберг
Стадион Бет365

**Стадион „Бет 365“** (англиски: *Bet365 Stadium*) — фудбалски стадион во Стоук на Трент, Англија. Тука своите домашни натпревари ги игра екипата на Стоук Сити. Стадионот порано бил познат под името **Британија**, но бил преименуван во Бет365 на 1 јуни 2016 година, кога клубот склучил нов договор за право на именување на стадион со матичната компанија, Бет365.

Стадионот е отворен во 1997 година, откако бил изграден истата година во вредност од 14,7 милиони фунти, како замена за Викторија Граунд. Моменталната сместивост на стадионот изнесува 28,384 седишта. Највисоката посетеност е забележана на натпреварот против Евертон во 3. коло на ФА Купот во 2002 година, кога натпреварот го следеле со 28.218 гледачи. Пепелта на поранешниот играч на грнчарите Сер Стенли Матјуз, била закопан под центаралниот круг од теренот по неговата смрт во февруари 2000 година; тој и официјално го отворил стадион на 30 август 1997 година. Во европските натпреварувања стадионот е познат како **Стадион Стоук** што се должи на прописите на УЕФА за спонзорство.

## Историја
лево|мини|Надворешната ограда на трибината

Стадионот на сите седишта чинел речиси 15 милиони фунти, за да се изгради и да го донесе клубот до стандардите со Тејлор извештајот во јануари 1990 година. Преместување се сметаше од 1994 година, а од почетокот на 1996 година, одлуката за изградба на нов стадион бил потврдена.

До почетокот на 1997 година, скелетните челик надградби биле во место и на стадионот почна да го оформуваат  "стадионот  Британија" Во август 1997 година стадионот првпат ги отвори своите врати на стадионот Британија благодарение на  1 милиони фунти,односно 10-годишниот спонзорски договор со Британија поранешната општествена зградa, која беше инструментализирана во вкупната помош на проектот. Уште 3 милиони фунти биле дадени како грант од страна на Фудбал Доверба.

## Наводи

## Надворешни врски

* Stoke City guide
* BBC Stoke guide
* 360° guide  at premierleague.com

Категорија:Фудбалски стадиони во Англија
Категорија:Стоук Сити ФК
Категорија:Стадиони во Европа
Митрополитски дом (Киев)

**Митрополитски дом** () — поранешно седиште на Киевскиот митрополит. Денеска, зградата е претворена во музеј и се наоѓа на Владимирската улица бр. 24 во Киев, Украина.

Денешниот музеј се наоѓа во близина на Софискиот собор. Нејзината изградба започнала во 1722 година, во времето на митрополитот Владимир Ванатович (1722-1730). Значаен придонес за изградбата на митрополитскиот дом имал митрополитот Рафаел Заборовски (1731-1743). Во текот на својата историја, резиденцијата била постојано проширувана и обновувана.

Во периодот од 1918 до 1923 година, во овој објект се наоѓал украинскиот институт за архитектура. Од 1924 година овде се наоѓал Централниот историски архив, за да по војната повторно биде користена од страна на Академијата за градежништво и архитектра на Украинска ССР. 
 
Денеска, објектот е претворен во музеј.

Категорија:Дворци во Киев
Категорија:Барокна архитектура во Украина
Куќа Икскул-Хилденбанд

**Куќата Икскул-Гилденбанд** претставува историски споменик на архитектурата на Киев, Украина. Објектот се наоѓа во близина на Чоколадната куќа.

Објектот бил изграден во 1891 година и дизајниран од страна на Николај Вишневски. Припаѓало на баронското семејство Икскул-Хилденбанд. Куќата се состои од 7 апартмани и служи за изнајмување.

Во времето на Советскиот Сојуз, куќата била национализирана и претворена во комунално одделение, а подоцна во станбена зграда. Во оваа куќа живееле советски академци, поети и слично.

Во независна Украина, куќата во 2000-тите години била реновирена во готски стил и била вратена во првобитниот изглед.

Икскул-Хилденбанд
Крунуберг (округ)

**Крунуберг** () — округ (*län*) во јужниот дел на Шведска. Се граничи со окрузите Сконе, Халанд, Јеншепинг, Калмар и Блекинге. Административен центар е градот Векше.

## Покраина
Крунуберг е географско средиште на покраината Смоланд. Постоечките граници на округот се исцртани во 1687 со отцепувањето на округот Јеншепинг.

## Управа
Управникот (*Landshövding*) на Крунуберг е сместен во Векше. Тој претседава со окружен одбор (*Länsstyrelsen*), кој има статус на владина агенција (од отсекот за самоуправа). Моментален управник е Кристина Алсер. Покрај ова, округот е и во надлежност на Окружниот совет на Крунуберг (*Landstinget Kronoberg*).

## Општини

*Алвеста
*Векше 
*Елмхулт 
*Јунгби 
*Лесебу 
*Маркарид 
*Тингсрид 
*Упвиндиге

Сите општини го носат името на нивниот административен центар, освен Упвиндиге, чијшто административен центар е местото Оседа.

## Наводи

## Надворешни врски
*Окружен одбор на Крунуберг  
*Окружен совет на Крунуберг  


Категорија:Окрузи во Шведска
Категорија:Смоланд
Централна статистичка служба (Шведска)

**Централната статистичка служба** (швед. *Statistiska centralbyrån* или *SCB*, меѓунар. име: *Statistics Sweden*) е владина агенција во Шведска задолжена за добивање, обработка и објавување на статички податоци во земјата. Службата датира од 1686 кога црковните парохи почнале да прибираат и евидентираат податоци за населението. Претходник на сегашната установа е Службата за табели (*Tabellverket*), основана во 1749. Денешното име е усвоено во 1858 г.

Агенцијата има околу 1.400 вработени. Сместена е во два града: Стокхолм и Еребру. Установата објавува и службен статистички билтен.

## Поврзано
*Демографија на Шведска
*Евростат

## Наводи

## Надворешни врски
* 

Категорија:Демографија на Шведска
Категорија:Организации во Шведска
Категорија:Управување со Шведска
Шведска, Централна Статистичка Служба
Палата на генерал-гувернерот во Киев

**Палатата на генерал-гувернерот во Киев** претставувала руска империјална резиденција на генералните гувернери на Киев.

Палатата била изградена во текот на XVIII век, а била уништена во 1920 година. Се наоѓала во реонот на Липки.

Категорија:Дворци во Киев
Категорија:Поранешни згради и градби во Украина
Ричардов замок (Киев)

**Ричардовиот замок** (украински: *Замок Річарда*) е замок кој се наоѓа во Андреевскиот реон на Киев, Украина.

Објектот бил изграден во почетокот на 20 век во готски стил. Тој е именуван во чест на англискиот крал Ричард I „Лавовско Срце“, јунак од романот на Волтер Скот, Ајванхо.

Замокот се наоѓа во близина на Андреевската црква. Во овој замок живееле неколку истакнати личности од уметноста и науката како професорот на Теолошката кададемија, Голубев, сликарот Красички, скулптурот Балавенски.

Категорија:Дворци во Киев
Категорија:Подолски реон
Чоколадна куќа (Киев)

**Чоколадната куќа** (украински: *Шоколадний будиночок*) претставува споменик на историјата и архитектурата на Украина, која се наоѓа во Киев, на истоимената улица, во близина на куќата Икскул-Хилденбанд

Куќата била изградена во 1901 година од страна на главниот архитект на Киев, академик Владимир Николаев по нарачка на познатиот трговец Семјон Могиловски, кој живеел во неа сè до неговата смрт во 1917 година.

Настани во куќата:
* 1917-1918 година живеел Игор Кистјаковски, украински државник
* 1919 година живеел болшевичкиот активист Крсто Раковски
* 1925 година живееле научниците од НАНУ 
* 1934 година, објектот бил реновиран
* 1948 година, овде се наоѓала канцеларијата на Советот на министри на СССР
* 1960-1982 година, објект каде се одржувале свадби
* 1982 година станала Канцеларија за култура и уметност на градот Киев
* 1983-1986 година објектот бил подложен на реставрација. 
* 1986 година, овде била сместена детската уметничка галерија
* 1991-1993 година, објектот бил подложен на реставрација
* 2010 година, куќата била отворена за јавноста како музеј на детската галерија

Категорија:Дворци во Киев
Имотот на Симхој Либерман

**Имотот на Симхој Либерман** претставува споменик на историјата, уметноста и архитектурата на Киев. Комплексот се наоѓа на Банковата улица и истиот бил изграден во 1879 година од страна на архитектот Владимир Николаев.

Денеска во оваа куќа се наоѓа Друштвото на писателите на Украина.

Либерман
Марко Мота

**Марко Мота** (италијански: *Marco Motta*) — италијански фудбалер, играч од одбраната на Омонија. Најчесто игра на позицијата десен бек.

За Италијанската репрезентација има само еден настап во август 2010 година против Брегот на Слоновата Коска во пријателски натпревар.

Категорија:Италијански фудбалери
Категорија:Фудбалери на ФК Аталанта
Категорија:Фудбалери на ФК Удинезе
Категорија:Фудбалери на ФК Торино
Категорија:Фудбалери на ФК Рома
Категорија:Фудбалери на ФК Јувентус
Категорија:Фудбалери на ФК Катанија
Категорија:Фудбалери на ФК Болоња
Категорија:Фудбалери на ФК Џенова
Категорија:Фудбалери на ФК Вотфорд
Категорија:Фудбалери на ФК Чарлтон Атлетик
Категорија:Фудбалери во Серија А
Категорија:Живи луѓе
Категорија:Родени во 1986 година
Кенвајн Џонс

**Кенвајн Џоел Џонс** (англиски: *Kenwyne Jones*) — фудбалер од Тринидад и Тобаго, напаѓач на Борнмут и на репрезентацијата на Тринидад и Тобаго.

## Клупска кариера
Џонс својата кариера ја започнал во својата татковина играјќи за тимовите на Џо Паблик и Дабалју Конекшн каде се промовирал во најдобар стрелец во првенството на Тринидад и Тобаго.

### Доаѓањето во Англија и настапите во Премиер лигата
Во Јули 2002 најпрво Џонс потпишал за Саутхемптон откако успешно ги минал пробите. Во тој момент Саутхемптон се натпреварува во втората лига по ранг во Англија. Во меѓувреме во првите сезони поради тоа што не можеше да се избори за место во почетниот тим тој е позајмуван во неколку други тимови. По испаѓањето на тимот од лигата тој го напушти Саутхемптон и му се приклучи на Сандерленд. Во истата сезона „црните мачки“ обезбедија промоција во Премиерлигата водени од новиот менаџер и легендарниот фудбалер на Манчестер Јунајтед Рој Кин. Џонс е само едно од неколкуте засилувања кој пристигна на стадионот на светлината 2007-2008.Покрај Џонс Сандерленд се засили и со други нови играчи како искусните Двајт Јорк,Енди Кол и Јан Харт,потоа Киеран Ричардсон,Џони Еванс и голманот Крег Гордон (кој направи рекорден трансфер од Хартс ФК кога се во прашање голманите во Англија) со цел да опстане во лигата. Џонс имаше свој придонес во опстанувањето на тимот во лигата (кој на крајот заврши како 15) со 7 голови. Во наредната сезона тој се поврзуваше со трансфер во некој други тимови, но сепак тој остана во Сандерленд и во наредните две сезони. Тој одигра 29 меча и постигна 10 голови во сезоната 2008-2009 и 32 меча и  постигна 9 голови во сезоната 2009-2010.

Во Август 2010 тој замина во Стоук Сити за сума од 9.7 милиони евра што беше рекорден трансфер на клубот.Во првата сезона на Британија стадионот тој постигна 12 гола,исто колку и неговиот партнер во нападот Џонатан Волтерс, но со 9 гола тој беше прв стрелец на својот тим во лигата. На стартот од сезоната 2011-2012 тој го постигна својот прв гол во второто кол на гостувањето кај Норич во 93-тата минута израмнувајќи на 1:1 за радост на менаџерот Тони Пјулис.Тој исто така постигна и два гола против Тун во лигата на Европа.

На 28 јануари 2014, Џонс му се приклучил на Кардиф Сити во размена со Питер Одемвинги кој заминал во Стоук.

## Репрезентативна кариера
Џонс ја претставуваше својата земја во многу репрезентации како до 18,до 20, и во олимписката до 23 години.Своето деби за фудбалската репрезентација на Тринидад и Тобаго го имаше против Финска на 29 јануари 2003.Тој исто така беше дел и од  фудбалската репрезентација на Тринидад и Тобаго на светското првенство 2006 година во Германија.Во 2007 бил избран за фудбалер на годината во својата земја.

## Надворешни врски
*Кенвајн Џонс на soccerway
*Кенвајн Џонс на whoscored

Категорија:Тринидадски фудбалери
Категорија:Фудбалери од Премиер Лига
Категорија:Фудбалери на Светско првенство 2006
Категорија:Живи луѓе
Категорија:Фудбалери на ФК Сандерленд
Категорија:Фудбалери на ФК Стоук Сити
Категорија:Фудбалери на ФК Кардиф Сити
Категорија:Фудбалери на АФК Борнмут
Категорија:Родени во 1984 година
Марвин Сордел

**Марвин Сордел** (англиски: *Marvin Sordell*) — англиски фудбалер, напаѓач на .

Својата кариера ја започнал во младинската школа на Фулам, но подоцна се преселил во  каде продолжил да тренира. Своето деби во Чемпионшип лигата за Вотфорд го направил на 15 август 2009 против Шефилд Јунајтед. За Хорнетси одиграл две импресивни сезони во кој запишал 83 првенствени натпревари и постигнал 27 гола, по што тој потпишува за Премиер лигашот, Болтон Вондерерс на 31 јануари во последните часови од преодниот рок. Сумата на трасферот не била објавена, но Сордел потпишал договор на 3 и пол годишна верност. За Болтон дебитирал на 4 февруари, влегувајќи како замена на местото на Давид Н'Гог во поразот на неговата екипа од Норич Сити со 2-0. За сезоната 2013-2014 бил позајмен на Чарлтон Атлетик каде на 31 натпревар во Чемпионшип постигнал 7 гола. Во летото 2014, тој се преселил во Барнли за да соработува одново со Шон Дајч кој му бил тренер и во Вотфорд. Потоа одиграл по една сезона во Колчестер Јунајтед и Ковентри Сити пред да се пресели во  во летото 2017.

Сордел е младински репрезентативец на Англија во селекциите под 20 и под 21 година. Во 2012 тој исто така бил избран во тимот на Велика Британија под водство на Стјуарт Пирс за Летните олимписки игри 2012 во Лондон.

## Надворешни врски
*Марвин Сордел на soccerway
*Марвин Сордел на transfermarkt
*Марвин Сордел на espn
*Марвин Сордел на whoscored
*Марвин Сордел на teamgb.com Британска олимписка асоцијација

Категорија:Живи луѓе
Категорија:Родени во 1991 година
Категорија:Англиски фудбалери
Категорија:Фудбалери од Премиер Лига
Категорија:Фудбалери на ФК Вотфорд
Категорија:Фудбалери на ФК Болтон Вондерерс
Категорија:Фудбалери на ФК Барнли
Категорија:Фудбалери на ФК Ковентри
Национална ботаничка градина Гришко (Киев)

**Националната ботаничка градина Гришко** (украински: *Національний ботанічний сад ім. М.М. Гришка*) се наоѓа во престолнината на Украина, Киев.

Оваа ботаничка градина е под контрола на Академијата на науките на Украина. Била основана во 1936 година и денеска опфаќа 1,3&nbsp;km ² (120 хектари) и содржи преку 13,000 видови дрвја, цвекиња и други видови расади од целиот свет. 
 
Видубичкиот манастир и манастирот Света Троица се наоѓаат во нејзиниот комплекс.


SP A0497.jpg|
Горный сад0042w.jpg|
Spice plants Kiev botanica.jpg|
Садочок.jpg|
Сирингарий Киев.jpg|
9 червня 026.jpg|
Grishko Botanical Garden 2014 046.jpg |
Kyiv Botsad Grishka 02 (YDS 3483).JPG|
Kyiv Botsad Grishka 16 (YDS 3518).JPG|
KyivBotGardenGryshko IMGP2639.jpg|
KyivBotGardenGryshko IMGP2635.jpg|
KYIV-4.JPG|


Категорија:Знаменитости во Киев
Категорија:Паркови во Киев
Категорија:Ботанички градини во Украина
Категорија:Паркови во Печерскиот реон
Ботаничка градина Александар Фомин

**Ботаничката градина Александар Фомин** (украински: *Ботанічний сад імені академіка Олександра Фоміна*) се наоѓа во престолнината на Украина, Киев.

Градината била основана во 1839 година, и денеска има големина од 22,5 хектари со 8,000 растителни видови. Во 1935 година, градината била именувана според украинскиот академик Александар Фомин.

Градината е во сопственост на Киевскиот универзитет.

Категорија:Паркови во Киев
Категорија:Ботанички градини во Украина
Крештатиски парк

**Крештатискиот парк** (украински: *Хрещатий парк*) се наоѓа во Киев, Украина.

Паркот бил основан во 1882 година, и се наоѓа во близина на Европскиот плоштад на падините на реката Днепар.

Паркот има површина од 11,8 хектари и во почетокот бил дел од Градскиот кралски парк.

## Галерија

Khreshchaty Park, Kyiv.JPG|Поглед кон шеталиштето во паркот
KYIV-166 Хрещатий парк P1060316.JPG|Поглед кон паркот
Осінньою порою.jpg|Поглед покрај паркот


Категорија:Паркови во Киев
Категорија:Паркови во Печерскиот реон
Мариински парк

**Мариинскиот парк** (украински: *Маріїнський парк*) е парк кој се наоѓа во престолнината на Украина, Киев. Паркот се наоѓа кај улицата Михајло Хрушевски.

Паркот бил основан во 1874 година. Паркот има површина од 8,9 хектари. 
Поранешни имиња на паркот се Жртви на револуцијата, Пролетерски парк и Советски парк. 
Главниот влез на паркот се наоѓа спроти украинското собрание и Мариинскиот дворец.

## Наводи

Категорија:Паркови во Киев
Категорија:Паркови во Печерскиот реон
Категорија:МСЗП-Категорија III
Википедија на естонски јазик

**Естонската Википедија** е издание на Википедија на естонски јазик, дел од фондацијата Викимедија. Ова издание има над 40.000 регистрирани корисници и над 88.000 статии заклучно со 28 септември 2011 година, додека до 28 септември имало 97 добри статии и 2 избрани статии.

## Историја
* 24 јули 2002 — потекнува;
* 15 мај 2005 — 10.000
* 30 октомври 2006 — 25.000 статии;
* 4 јуни 2008 - 50.000 статии;
* 18 мај 2010 - 75.000 статии;

## Надворешни врски
* Википедија на естонски јазик
* Список на Википедии
* добри статии
* избрани статии

Категорија:Википедии по јазик